Document ID: 31981R2730

Komisjoni määrus (EMÜ) nr 2730/81,
14. september 1981,
millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud Kreeka ühinemisaktiga, eriti selle artikli 13 lõiget 3 ja artikli 17 lõiget 4,
ning arvestades, et :
komisjoni 14. septembri 1981. aasta määruse (EMÜ) nr 2729/81 (millega sätestatakse piima- ja piimatoodete impordi- ja ekspordilubade süsteemi ja kompensatsioonide eelkinnituse rakendamise erieeskirjad) [2] artikliga 14 nähakse ette, et pakkumiskutsed võib lugeda kehtivaks üksnes siis, kui need on välja andnud riigiasutus või avalik-õiguslik juriidiline isik, mis kuulub koostatavasse nimekirja;
importivate riikide varasemaid kaubandustavasid arvesse võttes ja vastavalt komisjoni käsutuses olevale uusimale teabele võib selle nimekirja koostada käesoleva määruse lisa kohaselt;
käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Kolmandates riikides pakkumiskutseid väljastavate asutuste nimekiri, nagu osutatud määruse (EMÜ) nr 2729/81 artiklis 14, on esitatud lisas.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Määrust kohaldatakse alates 1. novembrist 1981.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. september 1981

Labels: 3
17